OpenLLM-France/wikimedia huggingface dataset:
# Grevilly

Grevilly és un municipi francès, situat al departament de Saona i Loira i a la regió de Borgonya - Franc Comtat. L'any 2007 tenia 36 habitants.

## Demografia
### Població

El 2007 la població de fet de Grevilly era de 36 persones. Hi havia 16 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 17 eren l'habitatge principal de la família, 22 eren segones residències i 4 estaven desocupats. 43 eren cases i 1 era un apartament. Dels 17 habitatges principals, 12 estaven ocupats pels seus propietaris, 2 estaven llogats i ocupats pels llogaters i 3 estaven cedits a títol gratuït; 2 tenien dues cambres, 2 en tenien tres, 4 en tenien quatre i 9 en tenien cinc o més. 13 habitatges disposaven pel capbaix d'una plaça de pàrquing. A 6 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grevilly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 24 persones, 16 eren actives i 8 eren inactives. Les 16 persones actives estaven ocupades(10 homes i 6 dones).. De les 8 persones inactives 6 estaven jubilades i 2 estaven classificades com a «altres inactius».

### Activitats econòmiques

L'any 2000 a Grevilly hi havia 3 explotacions agrícoles que ocupaven un total de 63 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Grevilly a l'INSEE.
* Évolution et structure de la population Fitxa amb el detall de dades de Grevilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cinta de promoció a sots-oficial

La cinta de promoció a sots-oficial (anglès: non-commissioned officer development ribbon) és una distinció atorgada per l'Exèrcit dels Estats Units i les USAF per a reconèixer aquells sots-oficials que hagin completat els cursos prescrits a l'Acadèmia de Sots-Oficials.

## Exèrcit

La cinta de promoció professional de sots-oficial (anglès: NCO professional development ribbon) és atorgada per l'Exèrcit dels Estats Units per completar qualsevol curs prescrit per la promoció dels sots-oficials. El primer és atorgat per completar el "Curs de líder de combatents" (WLC). Quan un soldat completa un nou curs, això s'indica mitjançant un numeral, el màxim essent el "4".

## Força Aèria

La cinta de graduat a l'Acadèmia de Sots-oficials de la Força Aèria (anglès: NCO Professional Military Education Graduate Ribbon) és atorgat per les Forces Aèries dels Estats Units per completar qualsevol programa prescrit de desenvolupament per a sots-oficials. Aquests programes inclouen l'Acadèmia de Lideratge d'Aviadors (ALS), l'Acadèmia de Sots-oficials (NCOA) i l'Acadèmia Superior de Sots-oficials (SNCOA). Les concessions posteriors s'indiquen mitjançant fulles de roure.
# Puig de la Serra de les Estanoses

El Puig de la Serra de les Estanoses és una muntanya de 1.162,1 metres del límit dels termes comunals de la Menera i de Serrallonga, tots dos de la comarca del Vallespir, a la Catalunya del Nord.
Es troba al nord-est del poble de la Menera, a prop de la Roca de Cap de Ca, a la Serra de les Estanoses, com el seu nom indica. Al seu nord-est, ja en el termenal amb Serrallonga, hi ha el Coll de les Estanoses.

## Referències

* ↑ El Puig de la Formentera en els ortofotomapes de l'IGN
# Palau de Charlottenburg

El Palau de Charlottenburg (en alemany Schloβ Charlottenburg) és una antiga residència de la família reial de Prússia ubicada a Berlín i actualment és el palau més gran de la ciutat després de la demolició del Palau Reial a la dècada del 1950.

## Història

Situat a l'actual districte de Charlottenburg-Wilmersdorf, a la ciutat de Berlín, inicialment la residència era coneguda amb el nom de Lietzenburg. El palau fou construït per l'arquitecte Arnold Nering sota l'estil del barroc italià i encarregat per la princesa Sofia Carlota de Hannover, esposa del rei Frederic I de Prússia.
Amb la coronació de Sofia i Frederic com a reis de Prússia l'any 1701, s'encarregà l'engrandiment del Palau que fins al moment havia estat concebut com una residència d'estiu de la família reial. La direcció de les obres d'ampliació recaigueren en l'arquitecte alemany Eosander von Göthe. A la mort de Sofia Carlota l'any 1705, el rei Frederic reanomenà el Palau i els jardins amb el nom de Charlottenburg en honor de la seva muller.
Des de 1709 i fins a 1712 es continuaren amb les obres d'ampliació del Palau i de condicionament i arranjament dels jardins. Les cròniques de l'època descrivien l'interior del Palau com la vuitena meravella del món. En aquestes cròniques es recalcava l'existència d'una cambra anomenada Bernsteinizimmer que era recoberta amb ambre portat directament de la Prússia Oriental. L'habitació, idea de Gottfried Wolffram, Ernst Schacht i Gottfried Turau, fou supervisada per Andreas Schlütter.
Amb la mort del rei Frederic I de Prússia l'any 1713, Charlottenburg entrà en un nou període sota el rei Frederic Guillem I de Prússia. Així, l'any 1716, Frederic Guillem regalà la cambra d'àmbar al tsar Pere I de Rússia. A la mort de Frederic Guillem, el rei Frederic II de Prússia renovà l'interès de la família reial en el palau i ordenà la construcció d'una nova ala i de noves habitacions sota les ordres de Georg Wenzeslaus von Knobelsdorff.
Ara bé, aquest renovat interès per Charlottenburg s'extingí quan el rei Frederic II de Prússia pogué disposar del Palau de Sanssouci, a la ciutat de Potsdam. Des de 1747, la ciutat de Potsdam passà a ser el centre de la vida de la cort prussiana i Charlottenburg decaigué en importància. Durant el segle xix el Palau fou emprat per prínceps de branques menors de la família reial prussiana, així hi nasqué la princesa Lluïsa Margarida de Prússia, esposa del duc de Connaught.
Durant la Segona Guerra Mundial, el Palau fou especialment afectat pels bombardejos aliats sobre Berlín. Situat al Berlín Occidental, el Palau fou totalment reconstruït durant el període de postguerra. Després de 1945 el Palau ha servit com un museu de la vida cortesa a Prússia i com una de les principals atraccions turístiques del Berlín Occidental.
L'any 2004 el Palau esdevingué la residència oficial del President d'Alemanya a Berlín, ja que la tradicional residència presidencial a la capital federal, el Palau de Bellevue, es trobava en procés de restauració i adequació.

## Enllaços externs

* Web oficial (alemany) (anglès)
# Vicent Ferrer

Vicent Ferrer és el nom dels següents personatges:
* Sant Vicent Ferrer (València, 1350 - Gwened, Bretanya, 1419), sant d'origen valencià.
* Vicent Ferrer (Abat de Poblet) (València?,?- Poblet, Vimbodí, Conca de Barberà, 1411).
* Vicent Ferrer i Mayans (Formentera, 1967).
* Vicenç Ferrer i Moncho (1920 - 2009), jesuïta barceloní
# Geophagus brachybranchus

Geophagus brachybranchus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 13,8 cm de longitud total.

## Distribució geogràfica

Es troba a Surinam i, probablement, a la Guaiana.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# North Bend (Nebraska)

North Bend és una població dels Estats Units a l'estat de Nebraska. Segons el cens del 2000 tenia 1.213 habitants.

## Demografia

Segons el cens del 2000, North Bend tenia 1.213 habitants, 468 habitatges, i 322 famílies. La densitat de població era de 616,2 habitants per km².
Dels 468 habitatges en un 35,7% hi vivien nens de menys de 18 anys, en un 57,1% hi vivien parelles casades, en un 9,4% dones solteres, i en un 31% no eren unitats familiars. En el 28,4% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,04.
Per edats la població es repartia de la següent manera: un 27% tenia menys de 18 anys, un 6,4% entre 18 i 24, un 23,7% entre 25 i 44, un 21,4% de 45 a 60 i un 21,4% 65 anys o més.
L'edat mediana era de 40 anys. Per cada 100 dones de 18 o més anys hi havia 80,6 homes.
La renda mediana per habitatge era de 38.879 $ i la renda mediana per família de 43.984 $. Els homes tenien una renda mediana de 31.324 $ mentre que les dones 18.352 $. La renda per capita de la població era de 15.897 $. Aproximadament el 3,3% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- North Bend». American Fact Finder. Oficina del Cens dels Estats Units, 12-01-2010.
# Centímetre

El centímetre (símbol cm) és una unitat de longitud que equival a una centèsima part d'un metre. És una de les unitats del sistema CGS.
    1 cm = 0,01 metres; 1 metre = 100 cm
    1 cm = 10 mil·límetres
Equivalències:
1 cm = 0,3937 polzades; 1 polzada = 2,54 cm
1 cm = 0,0328 peus; 1 peu = 30,48 cm
1 cm = 0,0109 iardes; 1 iarda = 91,44 cm

## Referències

* ↑ «centímetre | enciclopèdia.cat». [Consulta: 9 gener 2021].
* ↑ «Welcome - BIPM» (en anglès americà). [Consulta: 27 maig 2021].
* ↑ Balsam, H. Leitfaden der Planimetrie nebst einer Sammlung von Lehrsätzen und Aufgaben, 2013. ISBN 978-3-8460-4629-6.
Viccionari
# Racó del Trull

El Racó del Trull és un cap de vall petit i tancat del terme municipal de Monistrol de Calders, al Moianès.
Està situat al nord del poble, a la dreta de la riera de Sant Joan, i forma el tram final del torrent de Vilaterçana. És al nord-est de la masia de la Païssa, al sud-oest de la pedrera de la Païssa i del Pedregar, i al sud-est de les Vinyes.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* El Racó del Trull en el seu entorn a l'Institut Cartogràfic de Catalunya
# Unai Expósito Medina

Unai Expósito Medina (Barakaldo, 23 de gener de 1980) és un futbolista basc, que ocupa la posició de defensa.

## Trajectòria esportiva

Format al planter de l'Athletic Club, hi debuta amb el primer equip en dos partits de la temporada 99/00. Continua durant dos anys més al filial i la temporada 02/03 és cedit al CD Numancia, de Segona Divisió. L'estiu del 2003 fitxa pel CA Osasuna. La primera campanya al conjunt navarrès amb prou feines hi apareix mentre que a la segona hi juga 20 partits.
La temporada 05/06 retorna a l'Athletic Club, destacant a l'any següent amb 31 partits. Després de tres anys a San Mamés, marxa a l'Hèrcules CF, de la categoria d'argent, i a l'any següent recala al recent ascendit a Segona FC Cartagena.

## Enllaços externs

* Fitxa del jugador
# Macadam

Macadam (mot derivat de l'anglès macadam que prové del nom propi del seu inventor, John Loudon McAdam, l'inventor d'aquest procés de construcció de carreteres) és un material de construcció constituït d'un conjunt d'àrids, de granulometria discontínua, obtingut en estendre i compactar un àrid gruixut del qual els buits s'omplen amb un àrid fi anomenat enceball. L'àrid gruixut prové de pedra de pedrera, picada i triturada o de grava natural; la grava natural ha de contenir, com a mínim, un setanta-cinc per cent, en pes, d'elements picats que presentin dues o més cares de fractura. L'àrid es compon d'elements nets, sòlids, uniformes i resistents, exempts de pols, brutícia, argila o altres matèries estranyes.
L'enceball, o àrid fi, serà una sorra natural, sòl seleccionat, detritus de trituració o un material local, no serà plàstic i la sorra serà superior al trenta per cent.

## Referències

* ↑ macadam a Optimot
* ↑ «Macadam». Gran Enciclopèdia Catalana. Barcelona: Grup Enciclopèdia Catalana.
* ↑ «Macadam». Gran Enciclopèdia Catalana. Barcelona: Grup Enciclopèdia Catalana.
* ↑ «Minerals no metàl·lics ni energètics», Classificació catalana de productes per activats, Generalitat de Catalunya, 4 de maig de 1999

## Vegeu també

* Formigó asfàltic
* Solera

## Enllaços externs

* Ferm-Capes granulars Plecs de prescripcions tècniques Arxivat 2012-04-09 a Wayback Machine.
* Publicacions de McAdams' a Internet Archive
# Geophagus camopiensis

Geophagus camopiensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Sud-amèrica.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chilomys neisi

Chilomys neisi és una espècie de mamífer rosegador de la família dels cricètids. És endèmic de l'extrem meridional de l'Equador, on viu a una altitud d'entre 2.500 i 2.900 msnm. El seu hàbitat natural són els boscos montans. És un representant petit del gènere Chilomys, amb una llargada de cap a gropa de 95-100 mm. El pelatge és de color gris fosc tant al dors com al ventre. Fou anomenat en honor de l'aixecadora equatoriana Neisi Dajomes Barrera, campiona olímpica en la seva disciplina.

## Referències

* ↑ Brito et al., 2022, p. 30.
* ↑ Brito et al., 2022, p. 18.
* ↑ Brito et al., 2022, p. 27.

## Bibliografia

* Brito, J.; Tinoco, N.; Pinto, C. M.; García, R.; Koch, C.; Fernandez, V.; Burneo, S.; Pardiñas, U. F. J. «Unlocking Andean sigmodontine diversity: five new species of Chilomys (Rodentia: Cricetidae) from the montane forests of Ecuador» (en anglès). PeerJ, 10, 2022, pàg. e13211. DOI: 10.7717/peerj.13211.
# Rad (Eslovàquia)

* No s'ha de confondre amb Rad.
Rad és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1418.
# Opera del Duomo

Opera del Duomo (literalment 'obra de la catedral') o fabbriceria són els noms donats, a Itàlia, a la institució laica encarregada de la conservació i manteniment dels béns de llocs sagrats tals com esglésies.

## Principals opere ifabbriche d'Itàlia

* Fàbrica de Sant Pere, gestionària de la basílica de Sant Pere del Vaticà
* Fabbriceria del Duomo di Pavia
* Fabbriceria del Duomo di Pienza
* Fabbriceria del Duomo di Volterra
* Fabbriceria del Sacro Monte di Orta
* Fabbriceria del Sacro Monte di Varallo
* Fabbriceria del Tempio della Beata Vergine della Ghiara Reggio de l'Emília
* Fabbriceria della basílica de Sant Petroni aBolonya
* Fabbriceria della Cattedrale di Parma
* Fabbriceria della Sagrestia della cattedrale di Todi
* Fabbriceria parrocchiale de Carpenedolo
* Opera del Duomo di Prato
* Opera del Duomo di Orvieto
* Opera della Metropolitana, gestionària del complex de la catedral de Siena
* Opera della Primaziale Pisana, gestionària del complex de la Piazza dei Miracoli da Pisa
* Opera delle Chiese Cattedrali e Monumentali di Arezzo
* Opera di Santa Croce, gestionària del complex de la Basilique Santa Croce de Florència
* Opera di Santa Maria del Fiore de Florència
* Opera Laicale della Cattedrale de Chiusi
* Procuratoria de la basílica de Sant Marc de Venècia
* Veneranda fabbrica del Duomo di Milano, gestionària de la catedral de Milà

## Bibliografia

* Gaetano Moroni, Fabbrica e fabbriciere a Dizionario di erudizione storico-ecclesiastica (llegir en línia, p. 253) (italià)
* La natura giuridica delle fabbricerie Arxivat 2018-01-16 a Wayback Machine. (italià)

## Vegeu també

* Museo dell'Opera del Duomo

## Enllaços externs

* Associació italiana de fabbricerie (italià)
# Província d'Antananarivo

Antananarivo és, alhora, una de les províncies de Madagascar i la seva capital amb una àrea de 58.283 km². Té una població de 4.580.788 habitants (juliol 2001). La seva capital és Antananarivo.

## Divisió administrativa

| 1. Ambatolampy 2. Ambohidratrimo 3. Andramasina 4. Anjozorobe 5. Ankazobe 6. Antananarivo-Atsimondrano 7. Antananarivo-Avaradrano 8. Antananarivo-Renivohitra 9. Antanifotsy 10. Antsirabe Rural | 11. Antsirabe Urban 12. Arivonimamo 13. Betafo 14. Faratsiho 15. Fenoarivobe 16. Manjakandriana 17. Miarinarivo 18. Soavinandriana 19. Tsiroanomandidy |
# Mantidactylus bertini

Mantidactylus bertini és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural. El seu hábitat inclou boscosa baixos i secs, montañés tropicals o subtropicales seques, rius i zones rocoses.

## Referències

* Fordham et al (2006). Mantidactylus bertini. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Cingília

Cingília (llatí: Cingilia) va ser una fortalesa dels vestins als Picè, no lluny de Cutina, que només menciona Titus Livi. És la moderna Civita Retenga.
Titus Livi diu que el cònsol Dècim Juni Brut Esceva (Decimus Iunius Brutus Scaeva) la va assaltar l'any 325 aC i les legions, com a premi, van poder saquejar la ciutat. No es coneix amb certesa la seva situació i tampoc la de Cutina.

## Referències

* ↑ Titus Livi. Ab Urbe Condita, VIII, 29
* ↑ Smith, William (ed.). «Cingilia». Dictionary of Greek and Roman Geography (1854). [Consulta: 31 maig 2023].
# Puig del Mas de la Riera

El Puig del Mas de la Riera és una muntanya de 667 metres que es troba al municipi de Pontons, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Verkhni Xúban

Verkhni Xúban - Верхний Шубан (rus) - és un poble de la República del Tatarstan, a Rússia. El 2010 tenia 366 habitants.

## Referències

* ↑ «Verkhniy Shuban». GeoNames. [Consulta: 2 agost 2013].
# Mantidactylus argenteus

Mantidactylus argenteus és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus argenteus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Cingoni Varró

Cingoni Varró (en llatí Cingonius Varro) va ser un senador romà del temps de Neró, al segle i.
A la mort de l'emperador l'any 68, va donar suport a la reclamació del tron per part de Nimfidi Sabí, i per aquesta raó l'emperador Galba el va fer executar. En el moment de la mort era cònsol designatus.

## Referències

* ↑ Tàcit. Annals XIV, 45
# Puig dels Pruners

El Puig dels Pruners és una muntanya de 832 metres que es troba entre el municipis d'Agullana, a la comarca de l'Alt Empordà i la comuna de Morellàs i les Illes, a la del Vallespir.
Està situada al nord de la zona sud-est del terme de Morellàs i les Illes, i en el sector nord-oest del terme d'Agullana. És al sud-oest del Collet de la Balma i a llevant del sector de Súper les Illes.
Aquest cim està inclòs al llistat dels 100 cims de la FEEC

## Bibliografia

* Becat, Joan. «96 - Morellàs i les Illes». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Morellàs i les Illes». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ El Puig dels Pruners en els ortofotomapes de l'IGN
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].